b'\n_START_ARTICLE_\nHMS Fylgia (1905)\n_START_SECTION_\nValmistus\n_START_PARAGRAPH_\nAlus tilattiin Bergsunds Mekaniska Verkstads AB:lta. Sen k\xc3\xb6li laskettiin lokakuussa 1903 ja alus laskettiin vesille 20. joulukuuta 1905. Alus valmistui puolitoista vuotta my\xc3\xb6hemmin 21. kes\xc3\xa4kuuta 1907.\n_START_SECTION_\nPalvelus\n_START_PARAGRAPH_\nAlus teki palveluksen oton j\xc3\xa4lkeen ensimm\xc3\xa4isen purjehduksensa Yhdysvaltoihin, mik\xc3\xa4 tehtiin ruotsalaisten siirtokuntien muistoksi. Alus palveli l\xc3\xa4hinn\xc3\xa4 koululaivana, miss\xc3\xa4 teht\xc3\xa4v\xc3\xa4ss\xc3\xa4 se teki useita pitki\xc3\xa4 purjehduksia Etel\xc3\xa4- ja Pohjois-Amerikkaan, Afrikkaan sek\xc3\xa4 Aasiaan. Aluksesta tuli 1925 Sevastopolin vierailun aikana ensimm\xc3\xa4inen Ruotsin merivoimien alus, joka vieraili Neuvostoliitossa._NEWLINE_Aluksen modernisointi aloitettiin 1939 ja sit\xc3\xa4 ei saatu p\xc3\xa4\xc3\xa4t\xc3\xb6kseen ennen aluksen palauttamista palvelukseen 1941. Se jatkoi koululaivana. Alus poistettiin laivastoluettelosta 1. tammikuuta 1953, jonka j\xc3\xa4lkeen sit\xc3\xa4 k\xc3\xa4ytettiin maali- ja koealuksena. Hylky myytiin romutettavaksi 1957 Petersen & Ahlbackille K\xc3\xb6\xc3\xb6penhaminaan.'